Hans Hahn

Hans Hahn (1879–1934) var en østerriksk matematiker og filosof (vitenskapsteoretiker). Han har kommet med bidrag til bl.a. topologi, måleteori, funksjonsanalyse, mengdelære og variasjonsregning. Han er mest kjent for Vitali-Hahn-Saks’ teorem, Hahn-Banachs teorem og Hahn-Kolmogorovs teorem.

Hahn begynte på et studium i rettsvitenskap i Wien, men gikk så over til matematikk, som han studerte i Straßburg og München, før han tok doktorgrad i Wien. Etter stillinger i Innsbruck, Bonn og Tschernowitz ble han utnevnt til professor ved Universitetet i Wien i 1921. Han var blant annet veilederen til Karl Menger og Kurt Gödel. Hahn var et sentralt medlem av Wienerkretsen og publiserte også enkelte filosofiske bidrag. Han døde i 1934 etter en mislykket operasjon.

 Verker 
 Theorie der reellen Funktionen (1921)
 Einführung in die Elemente der höheren Mathematik (1925)
 Logik, Mathematik und Naturerkenntnis (1933)
 Set Functions (1948)
 Empirismus, Logik, Mathematik (1988; engelsk som Empiricism, Logic, and Mathematics, 1980)

 Referanser 

 Eksterne lenker 
 Biografi på Austria-Forum (tysk)

Kategori:Østerrikske matematikere
Kategori:Østerrikske filosofer
Kategori:Vitenskapsteoretikere
Kategori:Personer fra Wien